Referat af bestyrelsesmøde nr. 22,
Ejerforeningen for Bølge 3 og 4

Møde nr. 22:
Dato:  mandag den 13. marts 2023
Tidspunkt: kl. 19.00 – 21.00 Bølgens kontor, Ved Bølgen 1, 8.sal
Deltagere:
Hans Erik Duschek-Hansen	HEDH 	Formand
Carsten Jespersen            	 CJ	Næstformand
Finn Nielsen	                  	 FN	Kasserer
Briam Jensen	                  	 BJ	
Bertel Nielsen                   	BN
Per Munk Laustsen          	PML	Suppleant 
Jette Papuga	                  	JP	Suppleant  
1. Godkendelse af referat af møde nr. 21
0. Referat godkendt og underskrevet
1. Valg af referent
1. HEDH valgt til referent
1. Godkendelse af dagsorden
2. Dagsorden godkendt uden bemærkninger
1. Regnskab /administration / FN
3. FN forelagde resultatopgørelsen for 2022. Blev godkendt. FN fremlagde desuden budget 2023 som også blev godkendt – dog uden en budgetteret renteudgift på kr. 8.000, da der ikke forventedes minusrenter i budgetåret. 
1. Kommende generalforsamling 
4.  Det besluttedes at afholde generalforsamling på Rødkilde Gymnasium den 22. maj 2023. Bestyrelsen diskuterede et foreløbigt udkast til indkaldelse med henblik på endelig vedtagelse på kommende bestyrelsesmøde. På valg er HEDH, BJ, BN og JP. Alle gav tilsagn om at ville modtage genvalg. Trine Melsen havde givet tilsagn om at ville modtage genvalg som revisor.
1. Status vedrørende verserende sager
5. Afleveringsforretning bygninger – HEDH
0. Bastioner/lameller
1. HEDH gav et kort referat af et møde afholdt den 23. februar 2023, hvor repræsentanter fra Bachgruppen, PELKON, Teknologisk Institut, TRI-Consult og Ejerforeningen havde været tilstede. Ejerforeningen var repræsenteret af CJ og HEDH. Formålet med mødet var at skabe enighed om bl.a. betonens kvalitet i forhold til miljø, evt. reparationsforslag omhandlende alle flader og betonens levetid før og efter en evt. reparation og en evt. udskiftning af hele bastionen mod fjorden og byen. Bachgruppen og dennes repræsentant Pelkon v/ Peter Laugesen erkendte, at betonen ikke levede op til kravet om aggressivt miljø, og at den allerede foretagne reparation var uacceptabel og på ingen måder løste problemet med bl.a. manglende dæklag og revner. Peter Laugesen foreslog, at den allerede foretagne reparation blev fjernet ved højtrykspuling og en ny overflade blev lagt på vandrette og skrå sider. Laugesen havde ikke overvejet undersiderne. Måske skulle de behandles. Men ikke sikkert. Skulle undersøges, men en ”indpakning” af hele elementet kunne give problemer. Alle problemer bør kunne løses, mente han. Konklusionen blev, at Peter Laugesen skal udarbejde en plan for reparation af alle flader, og at den skal foreligge i god tid inden generalforsamlingen i maj måned. Det aftaltes også, at den kommende rapport skal bygge på endelige og tilstrækkelige undersøgelser af betonen. Martin Rasmussen gav tilsagn om fortsat at afholde Ejerforeningens udgifter til rådgivning og undersøgelser, dog efter forudgående aftale. Bestyrelsen tog formandens redegørelse til efterretning, men opfordrede dog formanden til at undersøge, hvilke undersøgelser der resterer og eventuelt lade disse foretage og betalt af egne rådgivere. 
6. 1 årsgennemgang af bygninger – alle
0. Der resterer enkelte forhold at blive færdiggjort, nemlig bastioner, ridser i elevatoren i opgang 5, udskiftning af defekte glas i opgange og reparation af liste i taget ud for lejlighed 405. Under punktet besluttede bestyrelsen at nedsætte et underudvalg til varetagelse af den kommende 5 års gennemgang. Udvalget består af BJ og FN. Der forekommer dog fortsat enkelte forhold omkring gennemgang -  1 års og 5 års gennemgang - og aflevering, som skal aftales med Bachgruppen. Tages op på næste bestyrelsesmøde. 
6. Elevatortårne – BN
1. BN kunne oplyse, at der på baggrund af den allerede godkendte byggetilladelse sker fremskridt i henhold til den allerede fremlagte plan for de statiske undersøgelser og en eventuel forstærkning af de høje tårne. BN understregede dog, at en forstærkning ikke nødvendigvis var nødvendig. 
6. Elevatorer – BN
2. Se punkt b
6. Udskiftning af ventilatorer – CJ
3. CJ har været i forhandling med AIR-Master, som har leveret ventilatorerne. Har modtaget et oplæg, som ved endelig aftale kan betyde en kompensation af visse udgifter i forbindelse med udskiftning af ventilatorerne. Endelig aftale ikke indgået, idet den også involverer firmaet, som har opsat ventilatorerne. 
6. Udskiftning af defekte glas i Ved Bølgen 5 – FN
4. Se punkt b
6. Rotter – FN
5. FN kunne på baggrund af Vejle Kommunes tilbagemelding efter rottefængerens besøg tidligere på året oplyse, at der resterede at blive sikret enkelte forhold, før en endelig godkendelse forelå. Elinstallatøren manglede at proppe rørene, hvor den seneste elforsyning blev ført ind i bygningen, og BN manglede at lade udføre en nødvendig reparation i væggen. CJ kontakter installatøren, og BN ordner væggen. 
1. Indkomne forslag 
7. Bølgens dag 2023 – JP
0. JP foreslog en gentagelse af Bølgens dag 2022, som i år skal indeholde fællesarbejde og en mindre fest/sammenkomst efterfølgende. Bestyrelsen bakker op om forslaget. JP arbejder videre i udvalget som blev nedsat i 2022. 
1. Nyt fra Grundejerforeningen – CJ
8. CJ orienterede kort om Grundejerforeningen: der blive lavet asfaltbump i alle chikaner i maj måned, antallet af elbiler og dermed tilslutninger til elforsyningen er hastig voksende. Dog uden at give forsyningsproblemer. Der er 34 elbiler tilsluttet. 
1. Fælles input vedr. den fremtidige udvikling af Nordkajen – HEDH
9. HEDH har sammen med Tina Jacobsen fra Ejerforeningen Bølge 1 og 2 været til møde i et udvalg bestående af interessenter omkring Nordkajen, som dækker området fra rundkørslen ved Føtex og til Havneøen, og hvor der ligger en række større og mindre firmaer, som forventes at være væk efter 2030. En byudvikling af området skal derfor ske.  Interessenterne var Bølgen, Kirk Kapital, Havnetårnene, Sejlklubben, Østerbo og andre, som formodes at have en mening om områdets fremtid. Sejlklubbens havneudvalg og Kirk Kapital redegjorde som inspiration kort for deres overordnede tanker og opfordrede til at øvrige interessenter gjorde det samme, og at vi indsamlede ideerne i et fælles dokument, som kunne inspirere kommunen, som selvfølgelig træffer endelig afgørelse med hensyn til områdets fremtid. I samarbejde med Ejerforeningen Bølge 1 og 2 er der truffet beslutning om et fælles møde den 3. maj på Rødkilde, hvor Ejerforeningernes beboere kan diskutere ønsker om områdets fremtid. Disse forslag skal så fremlægges på generalforsamlingerne den 22. maj. 
1. Affaldshåndteringen – HEDH
10. Grundejerforeningen har sendt besked til alle beboere vedr. nye regler for affaldshåndtering
1. Oprydning i garagen – HEDH
11. HEDH opfordrede til, at der bliver ryddet op i garagen. Ved garagens nordindgang står meget, som bør fjernes snarest, og han opfordrede derfor BN til at tage initiativ. 
1. Rengøring af reposer – HEDH 
12. HEDH kunne oplyse, at der var kommet klager over manglende rengøring af reposer i blandt andet opgang 5. Aftalen med rengøringsfirmaet vil derfor blive diskuteret på kommende bestyrelsesmøde i Grundejerforeningen.  
1. Evt. – herunder næste møde
13. [bookmark: _GoBack]Næste møde den 18. april kl. 19.00


Hans Erik Duschek-Hansen			Carsten Jespersen 

Finn Nielsen				Briam Jensen

Per Munk Lausten
